laion/Wikipedia-Exotic huggingface dataset:
জ্যাক হেরন

জ্যাক গানার হেরন (ইংরেজি: Jack Heron; জন্ম: ৮ নভেম্বর, ১৯৪৮) সলসবারিতে জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিংয়ে পারদর্শিতা দেখিয়েছেন জ্যাক হেরন। ১৯৬৭-৬৮ মৌসুম থেকে ১৯৮২-৮৩ মৌসুম পর্যন্ত জ্যাক হেরনের প্রথম-শ্রেণীর খেলোয়াড়ী জীবন চলমান ছিল। অত্যন্ত প্রতিভাধর উদ্বোধনী ব্যাটসম্যান হিসেবে জ্যাক হেরনের সুনাম ছিল। লেগ সাইডে তিনি বেশ ভালো খেলতেন। এছাড়াও, কভার অঞ্চলে চমৎকার ফিল্ডিং করতেন তিনি। বিদ্যালয়ের ছাত্র অবস্থাতেই ১৯৬৬ থেকে ১৯৬৮ সাল পর্যন্ত রোডেশিয়ার পক্ষে খেলেন। তবে, কারি কাপ প্রতিযোগিতায় নিজেকে মেলে ধরতে বেশ সময় নিয়েছিলেন। ১৯৭৫-৭৬ মৌসুমে মাঝারিসারিতে পাঁচবার ব্যাটিং করেছিলেন। এ পর্যায়ে তিনি ব্যাটিং উদ্বোধনে নামতে চেয়েছিলেন। তবে, জিলেট কাপে বর্ডারের বিপক্ষে সেঞ্চুরি করে যাত্রা শুরু করেন। ঐ মৌসুমের ১০ খেলায় অংশ নিয়ে ৪৩.৫২ গড়ে ৮২৭ রান তুলেন। তন্মধ্যে, ইন্টারন্যাশনাল ওয়ান্ডারার্সের বিপক্ষে একটি খেলায় অংশ নিয়েছিলেন। ট্রান্সভালের বিপক্ষে দূর্দান্ত ১৭৫ রানের ব্যক্তিগত সেরা ইনিংস উপহার দেন। তবে, আন্তর্জাতিক ক্রিকেট অঙ্গনে নিজেকে মেলে ধরতে ব্যর্থ হন। সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন জ্যাক হেরন। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, ডেভিড হটন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ২০ জুন, ১৯৮৩ তারিখে বার্মিংহামে ওয়েস্ট ইন্ডিজের বিপক্ষে সর্বশেষ ওডিআইয়ে অংশ নেন তিনি। ১৩ জুন, ১৯৮৩ তারিখে ওরচেস্টারের নিউ রোডে অনুষ্ঠিত খেলাটিতে ওডিআইয়ের ইতিহাসে অন্যতম ধীরলয়ে ইনিংস খেলেন। ওয়েস্ট ইন্ডিজের বিপক্ষে ঐ খেলায় ৭৩ বল মোকাবেলা করে ১২ রান তুলেছিলেন তিনি। ক্রিকেট খেলা থেকে অবসর গ্রহণের পর বিদ্যালয়ের শিক্ষকতা পেশায় মনোনিবেশ ঘটান। পরবর্তীতে ব্যবসায়ের দিকে ধাবিত হন। এরপর অস্ট্রেলিয়ায় অভিবাসিত হন। ব্যক্তিগত জীবনে বিবাহিত ছিলেন জ্যাক হেরন। তার সন্তান ক্লিন্ট হেরন ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেটে অংশ নিয়েছিলেন। "Players / Zimbabwe / ODI caps"। Cricinfo। সংগ্রহের তারিখ ২৫ জুন ২০১৯।  "Zimbabwe ODI Batting Averages"। Cricinfo। সংগ্রহের তারিখ ২৫ জুন ২০১৯।  "prudential world cup, 1983: Scorecard of third ODI, Australia vs Zimababwe"। Cricinfo। সংগ্রহের তারিখ জুলাই ১২, ২০১৯।  পিটার রসন জন ট্রাইকোস জেরাল্ড পেকোভার ১৯৮৩ ক্রিকেট বিশ্বকাপ দলসমূহ জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে জ্যাক হেরন (ইংরেজি) ক্রিকেটআর্কাইভে জ্যাক হেরন (সদস্যতা প্রয়োজনীয়) (ইংরেজি)
বিয়ানীবাজার ইউনিয়ন

বিয়ানীবাজার ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ইউনিয়ন ছিল। পৌরসভা প্রতিষ্ঠার ফলে কার্যক্রম বিলুপ্ত হয়ে যায়। ২০০১ সালে বিয়ানীবাজার পৌরসভা প্রতিষ্ঠার ফলে বিয়ানীবাজার ইউনিয়ন পরিষদ কার্যক্রম বিলুপ্ত হয়ে যায়। বিয়ানীবাজার পৌরসভা কুড়ারবাজার ইউনিয়ন চরখাই ইউনিয়ন আলীনগর ইউনিয়ন দুবাগ ইউনিয়ন শেওলা ইউনিয়ন মুড়িয়া ইউনিয়ন লাউতা ইউনিয়ন "বিয়ানীবাজার পৌরসভার"। জাতীয় ই-তথ্যকোষ। ১৫ অক্টোবর ২০১৮ তারিখে মূল থেকে আর্কাইভ করা।  বিয়ানীবাজার উপজেলা - বাংলাপিডিয়ায় প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।
আরোগ্য নিকেতন

আরোগ্য নিকেতন তারাশঙ্কর বন্দ্যোপাধ্যায় রচিত একটি বাংলা উপন্যাস। এই উপন্যাসের জন্য, তিনি ১৯৫৫ সালে রবীন্দ্র পুরস্কার ও ১৯৫৬ সালে সাহিত্য অকাদেমি পুরস্কার পুরস্কারে ভূষিত হন। "Sahitya Akademi award: Bengali"। sahitya-akademi.gov.in (ইংরেজি ভাষায়)। সংগ্রহের তারিখ ১২ জুলাই ২০১৯।
লক্ষ্মী বাওড় জলাবন

লক্ষ্মী বাওড় জলাবন বা লক্ষ্মী বাওড় সোয়াম্প ফরেস্ট বাংলাদেশের সর্ববৃহত মিঠাপানির জলাবন এবং পাখির অভয়ারণ্য, যা হবিগঞ্জের বানিয়াচং এ অবস্থিত। দৈর্ঘ্য ও প্রস্থে প্রায় সমান এই বনের আয়তন সাড়ে ৩ কিলোমিটার এবং আকার ও আয়তনের ব্যাপ্তিতে এটি রাতারগুল জলাবন অপেক্ষাও অনেক বড়। সিলেট বিভাগের হবিগঞ্জ জেলার বানিয়াচং উপজেলার বানিয়াচং উত্তর পূর্ব ইউনিয়ন এর খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন। এই বনের দক্ষিণ দিকে লোহাচুড়া, উত্তরে খড়তি আর পশ্চিমে নলাই নদী আর পূর্বপাশে রয়েছে গঙ্গাজলের হাওরের অবস্থান। হবিগঞ্জ থেকে ১২ মাইল দূরবর্তী বানিয়াচং উপজেলা সদরের আদর্শ বাজার নৌকাঘাট থেকে ৫ কিলোমিটার উত্তরে হাওরের মাঝে এ জলাবন।আর সড়কপথে বানিয়াচং বড় বাজার থেকে লক্ষীবাওর জলাবন ৮ কিলোমিটার উত্তরে অবস্থিত। খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন এলাকাবাসীর নিকট খড়তির জঙ্গল নামে পরিচিত। এই বনটিকে প্রথম-দর্শনে মনে হবে হিজল আর করচের বাগান। এই মিঠাপানির জলাবনটিতে দৃশ্যমান উদ্ভিদের মধ্যে হিজল-কড়চ ছাড়াও রয়েছে বরুণ, কাকুরা, বউল্লা, খাগড়া, চাইল্লা, নল ইত্যাদি অসংখ্য গাছ ও গুল্ম-লতা। জলমগ্ন এই বনে সাঁপের আবাস বেশি; এদের মধ্যে রয়েছে কেউটে, লাড্ডুকা, দারাইশ সহ বিভিন্ন বিষধর সাপ। এছাড়াও আছে জোঁক; শুকনো মৌসুমে বেজি আর গুই সাপও দেখা যায়। রয়েছে মেছোবাঘ, শিয়াল প্রভৃতি প্রাণী। হরেক রকমের বিরল প্রজাতির পাখির বসবাস এই জলাশয়ে। এই জলাঞ্চলে বাংলাদেশের জাতীয় পাখি দোয়েল, সাদা বক, ঘুঘু, বালি হাঁস, পানকৌড়ি ও শালিকসহ বিভিন্ন প্রজাতির দেশীয় পাখির পাশাপাশি শীতকালে প্রচুর পরিযায়ী পাখিও আসে। এটি দেশী ও অতিথি পাখির অভয়ারন্য হিসাবে সংরক্ষিত এলাকা। এছাড়াও এখানকার খাল-বিল ও হাওড়-বাওড়ে পাওয়া যায় প্রচুর মিঠাপানির মাছ। জলে ডুবে থাকা এই বনটি দেখতে বিভিন্ন সময়, বিশেষতঃ বর্ষা মৌসুমে এখানে ভিড় করেন পর্যটকগণ; বনের ভিতর ডিঙি নৌকায় চড়ে ঘুরতে ঘুরতে দেখা যায় অপরূপ প্রকৃতি। রাতারগুল জলাবন। "লক্ষ্মী বাওর জলাবন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৫ মে ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।  "জেলা ব্র্যান্ডিং : বানিয়াচং'এর লক্ষ্মী বাওর জলাবন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১১ জুলাই ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।  "ঈদে ঘুরে আসুন বিশ্বের বৃহত্তম গ্রাম বানিয়াচং"। সিলেটভিউ টুয়েন্টিফোর ডটকম। ৫ জুন ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।  "বানিয়াচংয়ের জলাবন : পর্যটকদের নতুন আকর্ষণ"। দৈনিক কালেরকন্ঠ। ২৩ জুন ২০১৮। সংগ্রহের তারিখ ১২ জুলাই ২০১৯।  লক্ষ্মী বাওড় জলাবন ওয়েব্যাক মেশিনে আর্কাইভকৃত ১২ জুলাই ২০১৯ তারিখে - বাংলাদেশ জাতীয় তথ্য বাতায়নে।
জেরুসালেম সংলক্ষণ

জেরুসালেম সংলক্ষণ একটি বিরল ধর্মীয় মানসিক অসুস্থতা। এটি কোন একক ধর্ম বা মূল্যবোধের জন্য ক্ষতিকর নয় কিন্তু ইহুদি, খ্রিস্টান এবং বিভিন্ন পটভূমির মুসলমানদের প্রভাবিত করেছে। একে ইংরেজিতে জেরুসালেম সিনড্রোম নামে ডাকা হয়। জেরুসালেম সংলক্ষণকে আগে বিবেচনা করা হত সাময়িক স্নায়ু-বৈকল্য সংক্রান্ত রোগ হিসেবে। তখন এর নাম ছিল জেরুসালেম স্কোয়াবল পয়জন বা fièvre Jérusalemienne"। ১৯৩০ সালে জেরুসালেমেরই মনোচিকিৎসক হেইঞ্জ হারম্যান সর্বপ্রথম চিকিৎসাবিজ্ঞানের আঙ্গিকে রোগ হিসেবে একে ব্যাখ্যা করেন। হেইঞ্জ হারম্যান হলেন ইসরায়েলের আধুনিক মনস্তাত্ত্বিক গবেষণার অন্যতম প্রতিষ্ঠাতা। চিরায়ত জেরুসালেম সংলক্ষণ বা জেরুসালেমে ভ্রমণকালে কোনো ব্যক্তির তীব্র মনোব্যাধির শিকার হওয়া এবং জেরুসালেম থেকে প্রস্থান করার পর দ্রুতই সুস্থ্য হয়ে যাওয়া চিকিৎসাবিজ্ঞানে এখনও একটি বিতর্কিত বিষয়। মনোবিশারদ বার-এল জেরুসালেম সংলক্ষণকে মোট সাতটি ভাগে ভাগ করেছেন। প্রত্যেকটির রয়েছে অনন্য উপসর্গ। অনিশ্চয়তাবোধ: এই ধাপের একদম প্রথম থেকেই রোগী নিজেকে অদ্ভুত এক উদ্বেগের ভেতর আবিষ্কার করেন। একাকী থাকার ইচ্ছা: একাই শহর ঘুরে দেখার ইচ্ছে জন্মায় রোগীর মনে। ফলশ্রুতিতে বন্ধুবান্ধব ও পরিবার থেকে আলাদা হয়ে যান তিনি। পবিত্রতা: বার-এলের মতে, দ্বিতীয় ধাপেই হাসপাতালে নেয়া না হলে রোগী পাগলের মতো গোসল করতে থাকেন এবং নিজেকে অপরিষ্কার ভেবে পরিষ্কার করার চেষ্টায় লিপ্ত হন। হাত-পায়ের নখ নিখুঁতভাবে কাটার প্রতি থাকে তার অপরিসীম যত্ন। প্রস্তুতি: এই ধাপে রোগী পরিধেয় বা অন্য কোন চাদর ছিঁড়ে টোগা বানিয়ে নেন। সর্বদা সাদা হয় এই টোগা, লম্বায় হয় গোড়ালি পর্যন্ত। এছাড়া আর কোনো পোশাক গায়ে তোলেন না তিনি। চিৎকার-চেঁচামেচি: এই পর্যায়ে রোগী হুট করে চেঁচিয়ে ওঠেন। অধিকাংশ ক্ষেত্রে তা হয় বাইবেলের কোনো স্তব অথবা কোনো প্রশংসাগীতি। জেরুসালেমের সব হোটেল কর্মচারীকে নির্দেশ দেয়া আছে- এই অবস্থা দেখলে যেন হাসপাতালে খবর দেয়া হয়। দ্রুতপায়ে চলা: বার-এলের মতে, এরপরই রোগীর মধ্যে যত দ্রুত সম্ভব শহরের কোনো পবিত্র স্থানের দিকে যাওয়ার প্রবণতা দেখা দেয়। ধর্মপ্রচার: সেই পবিত্র স্থানে পৌঁছাবার পর আক্রান্ত ব্যক্তি ধর্মপ্রচার করতে শুরু করেন। পবিত্র এবং পরিপূর্ণ জীবনযাপনের দিকে আহ্বান করাই হয়ে থাকে তার প্রধান লক্ষ্য। অদ্ভুত সব বাক্য উচ্চারণ করতে থাকেন তিনি, বেশিরভাগই নৈতিকতার সঙ্গে সম্পর্কযুক্ত। Elon, Amos.Jerusalem, City of Mirrors. Little, Brown, 1989, p. 147. আইএসবিএন ৯৭৮-০-৩১৬-২৩৩৮৮-০ "Society of Biblical Literature"। www.sbl-site.org। সংগ্রহের তারিখ ২০১৯-০৭-১২।  Kalian M, Witztum E. (2000) "Comments on Jerusalem syndrome". British Journal of Psychiatry, 176, 492. Full text Kalian M, Witztum E. (1999) "The Jerusalem syndrome—fantasy and reality a survey of accounts from the 19th and 20th centuries." Isr. J. Psychiatry Relat Sci., 36(4):260-71. Abstract ধর্ম এবং সিজোফ্রেনিয়া ধর্মীয় বিভ্রম প্যারিস সংলক্ষণ যিশুখ্রিস্ট জটিলতা যিশুখ্রিস্ট দাবিদারদের তালিকা সাংস্কৃতিক অভিঘাত স্তঁদাল সংলক্ষণ
আব্দুর রহিম (জেনারেল)

আব্দুর রহিম (২৩ মার্চ ১৯৫৩ - ১৫ আগস্ট ২০২১) ছিলেন বাংলাদেশ সেনাবাহিনীর অবসরপ্রাপ্ত মেজর জেনারেল। তিনি ২০০১ থেকে ২০০৫ পর্যন্ত জাতীয় নিরাপত্তা গোয়েন্দার মহাপরিচালক ছিলেন। তিনি ফৌজদারহাট ক্যাডেট কলেজ থেকে ইন্টারমিডিয়েট পাশ করে সেনাবাহিনীতে যোগদান করেছিলেন। ২০০৪ সালের ঢাকা গ্রেনেড হামলা মামলায় তিনি অভিযুক্ত ছিলেন। বাংলাদেশ জাতীয়তাবাদী দলের শাসনামলে হাওয়া ভবনের যাতায়াত ছিল তার। চট্টগ্রামে ১০ ট্রাক অস্ত্র আটক মামলায় ২০১৪ সালের ৩০ জানুয়ারি চট্টগ্রাম মহানগর দায়রা জজ আদালত ও বিশেষ ট্রাইব্যুনাল-১ রায় ঘোষণা করে। ওই মামলায় বিএনপি নেতা সাবেক স্বরাষ্ট্র প্রতিমন্ত্রী লুৎফুজ্জামান বাবর ও তাকেসহ ১৪ জনকে মৃত্যুদণ্ড দেয় আদালত। তার মৃত্যুর সময় পর্যন্ত মামলাটি উচ্চ আদালতে বিচারাধীন ছিল। ২৬ জুলাই ২০২১ সালে কাশিমপুর কেন্দ্রীয় কারাগার-২-এ থাকা অবস্থায় তার করোনা শনাক্ত হয়। পরে তাকে রাজধানীর সোহরাওয়ার্দী হাসপাতালে ভর্তি করা হয়। শারীরিক অবস্থার অবনতি হলে পরে তাকে আইসিইউতে স্থানান্তর করা হয়। ১৫ আগস্ট ২০২১ সালে তিনি সেখানে মৃত্যুবরণ করেন। "১০ ট্রাক অস্ত্র মামলার আসামি ব্রিগেডিয়ার (অব.) আব্দুর রহিম মারা গেছেন"। কালের কণ্ঠ। ১৫ আগস্ট ২০২১। সংগ্রহের তারিখ ১৫ আগস্ট ২০২১।  "গ্রেনেড হামলার আগে হাওয়া ভবনে যান আব্দুর রহিম: আদালতে সাক্ষী"। banglanews24.com। ১৩ জানুয়ারি ২০১৩। সংগ্রহের তারিখ ১৫ আগস্ট ২০২১।  "সাবেক দুই গোয়েন্দা প্রধানের ফাঁসি, তিন আইজিসহ ৮ পুলিশের সাজা"। Sarabangla.net। ২০১৮-১০-১০। সংগ্রহের তারিখ ২০১৯-০৭-১২।  "সাবেক এনএসআই প্রধান আব্দুর রহিম কারাবন্দী অবস্থায় মারা গেছেন"। দৈনিক নয়াদিগন্ত। সংগ্রহের তারিখ ১৫ আগস্ট ২০২১।
সেস বার্ক

সেসিল সেস বার্ক (ইংরেজি: Ces Burke; জন্ম: ২৭ মার্চ, ১৯১৪ - মৃত্যু: ৪ আগস্ট, ১৯৯৭) এলারস্লাই এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন সেস বার্ক। ১৯৩৭-৩৮ মৌসুম থেকে ১৯৫৩-৫৪ মৌসুম পর্যন্ত সেস বার্কের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান এবং লেগ-ব্রেক ও গুগলি বোলার সেস বার্কের প্রথম-শ্রেণীর ক্রিকেট খেলোয়াড়ী জীবন ১৯৩৭-৩৮ মৌসুমে শুরু হয়। ঐ মৌসুমে অকল্যান্ডের পক্ষে অভিষেক ঘটে তার। এরপর থেকে ১৯৫৩-৫৪ মৌসুম পর্যন্ত নিয়মিতভাবে প্রথম-শ্রেণীর ক্রিকেট খেলতে থাকেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সেস বার্ক। ২৯ মার্চ, ১৯৪৬ তারিখে ওয়েলিংটনে বিল ব্রাউনের নেতৃত্বাধীন সফরকারী অস্ট্রেলিয়ার বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল। দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়ার বিপক্ষে একমাত্র টেস্টে বোলিং অভিজ্ঞ হিসেবে নিউজিল্যান্ডে দলের পক্ষে খেলার জন্যে মনোনীত হন। ঐ টেস্টে অস্ট্রেলিয়া দল বেশ স্বাচ্ছন্দ্যে জয়লাভ করেছিল। নিউজিল্যান্ড দল দুই ইনিংস মিলিয়েও ১০০ রান তুলতে ব্যর্থ হয়। সেস বার্ক দুই অস্ট্রেলীয় ব্যাটসম্যান - বিল ব্রাউন ও কিথ মিলারের উইকেট লাভ করেছিলেন। পরবর্তী মৌসুমে একমাত্র টেস্টে দ্বাদশ খেলোয়াড়ের ভূমিকায় অবতীর্ণ হয়েছিলেন তিনি। ১৯৪৬-৪৭ মৌসুমে এমসিসি দল অস্ট্রেলিয়া ও নিউজিল্যান্ড গমন করলেও খেলার সুযোগ পাননি। ১৯৪৯ সালে নিউজিল্যান্ড দলের সদস্যরূপে ইংল্যান্ড গমন করেন। এ সফরে মিশ্র সফলতা পান। ১৮ খেলায় অংশ নিয়ে ২৯.৮৩ গড়ে ৫৪ উইকেট তুলে নেন। তন্মধ্যে ডার্বিশায়ারের বিপক্ষে ৬/২৩ বোলিং পরিসংখ্যান গড়েন। কিন্তু ব্যাট হাতে মাত্র ১৭১ রান তুলতে পেরেছিলেন। সফর চলাকালীন হাতে গুরুতর জখমপ্রাপ্ত হন। ফলশ্রুতিতে কোন টেস্টে আর অংশগ্রহণ করতে পারেননি। ৪ আগস্ট, ১৯৯৭ তারিখে ৮৩ বছর বয়সে অকল্যান্ডে সেস বার্কের দেহাবসান ঘটে। List of New Zealand Test Cricketers "New Zealand Test Batting Averages"। ESPNCricinfo। সংগ্রহের তারিখ ১২ জুন ২০১৯।  "New Zealand Test Bowling Averages"। ESPNCricinfo। সংগ্রহের তারিখ ১২ জুন ২০১৯।  "Australia in New Zealand (1945 – 1946): Scorecard of only one Test"। Cricinfo। সংগ্রহের তারিখ জুলাই ১২, ২০১৯।  McConnell, L., and Smith, I., (1993) The Shell New Zealand Cricket Encyclopedia, Auckland: Moa Beckett. p. 30. আইএসবিএন ১-৮৬৯৫৮-০৩৪-৬ Ces Burke at cricinfo.com সিডনি বার্ক নরম্যান গালিচান এক টেস্টের বিস্ময়কারী নর্দার্ন ডিস্ট্রিক্টস ক্রিকেট দল নিউজিল্যান্ডীয় টেস্ট ক্রিকেটারদের তালিকা ইএসপিএনক্রিকইনফোতে সেস বার্ক (ইংরেজি) ক্রিকেটআর্কাইভে সেস বার্ক (সদস্যতা প্রয়োজনীয়) (ইংরেজি)
প্যারিস সিনড্রোম

প্যারিস লক্ষণসন্নিপাত (ফরাসি: syndrome de Paris, জাপানি: パリ症候群; pari shōkōgun) হলো কোন ব্যক্তির প্রত্যাশিত বা কল্পিত এবং বাস্তব প্যারিস এক না হওয়ায় অর্থাৎ ভিন্ন হওয়ায় মানসিক চোট পাওয়া অবস্থা। সাধারনভাবেও যখন কোন শহর নিয়ে উচ্চ আশা থাকে মানুষের, কিন্তু গিয়ে তারা দেখেন যে ঐ শহর আসলে তাদের কল্পিত শহরের মত নয়, সাধারণ শহরই তখন তাদের মানসিক চোট বা সাইকোসিস হয়। জাপানি ভ্রমণকারীদের প্যারিসে গিয়ে এই সমস্যা হয়েছিল বা হয় কিছু কিছু, সেই থেকে এর নাম দেয়া হয়েছিল প্যারিস লক্ষণসন্নিপাত। ফ্রান্সে কার্যরত জাপানী মনোবিশারদ অধ্যাপক হিরোকি ওটা হলেন ১৯৮৬ সালে এই রোগ শনাক্তকরার জন্য স্বীকৃত প্রথম ব্যক্তি। Xaillé, Anne (২১ নভেম্বর ২০০২)। "Voyage pathologique: Voyager rend-il fou ? (Eng: Travel pathological: Traveling makes you crazy?)" (ফরাসি ভাষায়)। The organization of the AP-HP। সেপ্টেম্বর ২৯, ২০১১ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮। ... le docteur Mahmoudia préfère parler de voyage pathologique ou de psychopathologie liée au voyage, plutôt que de syndrome du voyageur.
ইন্টারেকশন ডিজাইন ইনস্টিটিউট আইভ্রিয়া

ইন্টেরেক্শন ডিজাইন ইনস্টিটিউট ইভ্রিয়া ক্ষেত্রে একটি স্নাতক নকশা কর্মসূচি ছিল যোগাযোগ ডিজাইন শহরে অপারেটিং Ivrea, উত্তর মধ্য ইতালি তে অবস্থিত। বিদ্যালয়ের পরিচালক ছিলেন জিলিয়ান ক্রাম্পটন স্মিথ, ] এবং বিদ্যালয়ের মিশন ব্লুপ্রিন্ট বর্ণীত ছিল। "সিআরডি কোর্সের স্পিরিট অনুসরণ করার সময়, ইভ্রিয়া নকশা এবং প্রযুক্তি ছাড়াও ব্যবসায়ের অন্বেষণ করবে। ক্রাম্পটন স্মিথ বিশ্বাস করেন যে আজকের দিনে নতুন ব্যবসায়িক মডেলগুলি কল্পনা করার ক্ষেত্রে একটি 'শিল্প' রয়েছে এবং এটিও জানা আছে যে, আংশিকভাবে তাদের ব্যাপক শিক্ষা, নকশা স্নাতকদের প্রায়ই কোম্পানীর কৌশলগত ভূমিকা মধ্যে সরানো এবং নিজেদের জন্য শিখতে সজ্জিত করা প্রয়োজন। " স্কুলটি ২০০১ থেকে ২০০৫ পর্যন্ত পরিচালিত হয়েছিল, অবশেষে ডমস একাডেমীর সাথে তার শিক্ষামূলক প্রোগ্রামটি মার্জ করে এবং তারপরে ৫ বছরের শেষের দিকে এটি একটি স্বাধীন সত্তা হিসাবে অপারেটিং চলে; নতুন টেলিকম ইটালিয়ার মালিকানা তহবিল পুনর্নবীকরণ না করার সিদ্ধান্ত নিয়েছিল । তার প্রদর্শনী নকশা ইউনিট (E1) একটি স্বাধীন কোম্পানী, "Interaction Design Lab"। ২০০৯-১০-১০ তারিখে মূল থেকে আর্কাইভ করা। সংগ্রহের তারিখ ২০০৯-১০-০৪।  গঠন বন্ধ ছিল "Interaction Design Lab"। ২০০৯-১০-১০ তারিখে মূল থেকে আর্কাইভ করা। সংগ্রহের তারিখ ২০০৯-১০-০৪।  interaction-venice.com Macdonald, Nico (২০০৫-০৪-১৮)। "Action, Interaction, Reaction"। Blueprint। পৃষ্ঠা 6। ২০০৩-০৮-১০ তারিখে মূল থেকে আর্কাইভ করা। সংগ্রহের তারিখ ২০০৮-০৯-২৩।  CRD refers to the original Computer Related Design master course in interaction design at the Royal College of Art, London. It is now called Design Interactions. Scalise, Irene Maria (২০০১-১০-০৩)। "arrivano i designer interattivi" (Italian ভাষায়)। Repubblica। সংগ্রহের তারিখ ২০০৮-০৯-২৩। উদ্ধৃতি শৈলী রক্ষণাবেক্ষণ: অচেনা ভাষা (link) "Interaction Design Institute, fuga a Milano"। La Sentinella del Canavese (Italian ভাষায়)। ২০০৫-০৪-১৮। পৃষ্ঠা 2। সংগ্রহের তারিখ ২০০৮-০৯-২৩। উদ্ধৃতি শৈলী রক্ষণাবেক্ষণ: অচেনা ভাষা (link)
আব্দুর রহিম (দ্ব্যর্থতা নিরসন)

আব্দুর রহিম বলতে যাদেরকে বোঝানো হতে পারে; আব্দুর রহিম (জেনারেল) - সেনাবাহিনীর অবসরপ্রাপ্ত মেজর জেনারেল। জাতীয় নিরাপত্তা গোয়েন্দার(এনএসআই) প্রাক্তন মহাপরিচালক। আব্দুর রহিম (সংসদ সদস্য) - (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন মুক্তিযুদ্ধের অন্যতম সংগঠক, সাবেক এমপি,এডভোকেট এবং এম.এন.এ বাংলাদেশ। আব্দুর রহিম (রাজনীতিবিদ) -বাংলাদেশের রাজনীতিবিদ যিনি ঢাকা-৬ আসনের সংসদ সদস্য ছিলেন। আবদুর রহিম (পণ্ডিত) - মাওলানা আবদুর রহিম (২ মার্চ ১৯১৮ – ১ অক্টোবর ১৯৮৭) ছিলেন একজন বাংলাদেশি ইসলামি পণ্ডিত ও খ্যাতনামা রাজনীতিবিদ। আবদুর রহিম (বিচারক) - ছিলেন ব্রিটিশ ভারতের একজন বিচারক, রাজনীতিবিদ এবং নিখিল ভারত মুসলিম লীগের অন্যতম প্রধান সদস্য। আবদুর রহিম (বীর বিক্রম) - (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। এম আব্দুর রহিম - বাংলাদেশের সংবিধান প্রণয়ন কমিটির অন্যতম সদস্য ছিলেন। তিনি ১৯৭০ সালে দিনাজপুর সদর ও চিরিরবন্দর (আংশিক) থেকে প্রাদেশিক পরিষদের সদস্য নির্বাচিত হন। আবদুর রহিম আলহাজ মুহাম্মদ - আরব বিদ্রোহের একজন খ্যাতনামা ফিলিস্তিনি আরব কমান্ডার। আবদুর রহিম আজমল - ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জি এম মুশফিকুর রহমান

জি এম মুশফিকুর রহমান বীর উত্তম (১৯৬৬-১৯৮৯) বাংলাদেশ সেনাবাহিনীর একজন লেফটেন্যান্ট ছিলেন। ৩০ নভেম্বর ১৯৬৬ সাতক্ষীরা জেলার পারুলীয়া গ্রামে জন্ম গ্রহণ করেন। তার পিতার নাম মো. আব্বাস আলী গাজী। তিনি বাংলাদেশ সেনাবাহিনীর ১৫তম বিএমএ লংকোর্সে যোগদান করেন এবং প্রশিক্ষণ শেষে ১ ফিল্ড রেজিমেন্ট আর্টিলারিতে কমিশনপ্রাপ্ত হন। তিনি বাঘাইহাট জোনের লক্ষ্মীছড়ি ক্যাম্পের কমান্ডার হিসেবে দায়িত্বরত ছিলেন। জি এম মুশফিকুর রহমান ফিল্ড রেজিমেন্ট আর্টিলারির অফিসার ছিলেন। ১৯৮৯ সালে ১, ফিল্ড রেজিমেন্ট আর্টিলারি তখন পার্বত্য চট্টগ্রামে অপারেশনের দায়িত্বে নিয়োজিত ছিলেন। প্রতিদিনই শান্তিবাহিনীর সদস্যদের সাথে নিরাপত্তা বাহিনীর সংঘর্ষ হতো। ৮ সেপ্টেম্বর ১৯৮৯ রাতে জি এম মুশফিকুর রহমান লক্ষ্মীছড়ি আর্মি ক্যাম্প থেকে ১৭ জন রেইডার্স নিয়ে চেলাছড়ার উদ্দেশ্যে রওয়ানা করেছিলেন। ক্যাম্পে যাবার পথে শান্তিবাহিনীর পুঁতে রাখা বোমা বিস্ফোরণে হারান তিনি সহ ৩ জন। ২৪ সেপ্টেম্বর তাকে 'বীর উত্তম' উপাধিতে ভূষিত করা হয়। মুক্তিযুদ্ধের পর প্রথম ব্যক্তি হিসেবে 'বীর উত্তম' উপাধি পান তিনি। "স্বাধীনতার পর একমাত্র বীর উত্তম লে. মুশফিকের আত্মত্যাগের কাহিনী"। কালের কণ্ঠ। সংগ্রহের তারিখ ২০১৯-০৭-১৩।  বাংলাদেশ সেনাবাহিনীর শিক্ষা পরিদপ্তর কর্তৃক প্রকাশিত (মে ২০১৫)। বাংলাদেশ সেনাবাহিনীর ইতিহাস। ৩৬/৭ বাংলাবাজার, ঢাকা: এশিয়া পাবলিকেশনস। পৃষ্ঠা ১ম থেকে ৫ম খণ্ড।  History of Counter Insurgency Operations in Chittagong Hill Tracts (1976-1999)। Appendix 4E1-1। পৃষ্ঠা খণ্ড–২, অধ্যায় ৩, ৪, ৫।  মেজর জেনারেল (অবঃ) সৈয়দ মুহাম্মদ ইবরাহিম। "পার্বত্য চট্টগ্রাম শান্তি প্রক্রিয়া ও পরিবেশ-পরিস্থিতির মূল্যায়ন"। জি এম মুশফিকুর রহমান, বীর উত্তম। চট্টগ্রাম সেনানিবাস, চট্টগ্রাম।: সদরদপ্তর, ২৪ পদাতিক ডিভিশন।
পারভেজ গাঙ্গুয়া

মোঃ পারভেজ (পেশাগতভাবে গাঙ্গুয়া নামে পরিচিত) হলেন একজন বাংলাদেশী চলচ্চিত্র অভিনেতা যিনি ঢালিউডের সিনেমায় খলনায়কের ভূমিকার জন্য পরিচিত। গাঙ্গুয়ার জন্ম বগুড়ায়। তিনি প্রথমে মঞ্চে অভিনয় করেন। বাংলাদেশের চলচ্চিত্র জগতে তার পরিচয় হয় অভিনেতা জসিমের মাধ্যমে। তার মঞ্চের নাম গাঙ্গুয়া দিয়েছেন জসিম। ক্যারিয়ারের শুরুর দিকে ছোট ছোট চরিত্রে অভিনয় করতেন। ১৯৭৩ সালে ‘তোরা মানুষ’ ছবিতে তাকে প্রথম অতিথি চরিত্রে দেখা যায়। ১৯৯২ সালের শেষের দিকে, তিনি 'মাস্তান রাজা' ছবিতে প্রথমবারের মতো একটি গুরুত্বপূর্ণ চরিত্রে অভিনয় করেছিলেন মাস্তান রাজা' পরিচালনা করেছেন দেওয়ান নজরুল। তিনি ৭০০ টিরও বেশি চলচ্চিত্রে অভিনয় করেছেন। তার সর্বশেষ চলচ্চিত্র রাজাবাবু - দ্য পাওয়ার ২০১৫ সালে মুক্তি পায়। অভিনেতা গাঙ্গুয়া গুরুতর অসুস্থ আইসিইউ'তে ভর্তি। DBC News। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অভিনেতা গাংগুয়া আইসিইউ’তে। Janakantha। সংগ্রহের তারিখ ১২ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গাঙ্গুয়া

মোহাম্মদ পারভেজ (পেশাগতভাবে গাঙ্গুয়া নামে পরিচিত) একজন বাংলাদেশী চলচ্চিত্র অভিনেতা যিনি বাংলাদেশের চলচ্চিত্রে খলনায়কের ভূমিকায় অভিনয়ের জন্য পরিচিত।[তথ্যসূত্র প্রয়োজন] গাঙ্গুয়ার জন্ম বগুড়ায়। তিনি প্রথমে মঞ্চে অভিনয় করেছিলেন। পরবর্তীতে ১৯৭৮ সালে, তিনি অভিনেতা জসিম-এর মাধ্যমে বাংলাদেশী চলচ্চিত্র শিল্পে পরিচিত হন। তার পর্দার নাম গাঙ্গুয়া দিয়েছেন জসিম। ক্যারিয়ারের শুরুর দিকে ছোট ছোট চরিত্রে অভিনয় করতেন। ১৯৯২ সালে দেওয়ান নজরুল পরিচালিত 'মাস্তান রাজা' ছবিতে প্রথমবারের মতো গুরুত্বপূর্ণ চরিত্রে অভিনয় করেন। তিনি ৭০০ টিরও বেশি চলচ্চিত্রে অভিনয় করেছেন। তার সর্বশেষ চলচ্চিত্র রাজাবাবু - দ্য পাওয়ার ২০১৫ সালে মুক্তি পায়। অভিনেতা গাঙ্গুয়া গুরুতর অসুস্থ আইসিইউ'তে ভর্তি। DBC News। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।  অভিনেতা গাংগুয়া আইসিইউ’তে। Janakantha। সংগ্রহের তারিখ ১২ জুলাই ২০১৯।
লামাকাজী ইউনিয়ন

লামাকাজী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন। জেলা শহর হতে ১৭ কি.মি ও উপজেলা হতে ১৩ কি.মি দূরে লামাকাজি ইউনিয়ন পরিষদ অবস্থিত। সীমানা: পূর্বে মোঘলগাও ইউনিয়ন, পশ্চিমে  ছৈলা আফজলাবাদ ইউনিয়ন উত্তরে মোঘলগাও ইউনিয়ন, দক্ষিণে খাজাঞ্চি ইউনিয়ন। মোট আয়তন: ১০ কি.মি.। মোট জনসংখ্যা: ৩২৩৬১জন পুরুষ: ১৫৯৬৮জন, মহিলা: ১৬৩৯৩জন। (২০১১ আদমশুমারী অনুযায়ী। ৩৫.৮১ % খান সেতু রুশনা আরা আলী সুরমা নদী লামাকাজী বাজার গোলচন্দ বাজার পরগনা বাজার ভুরকী বাজার বর্তমান চেয়ারম্যান- কবির হোসেন (ধলা মিয়া) বিশ্বনাথ উপজেলা; সিলেট জেলা; সিলেট বিভাগ। "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "এক নজরে ১নং লামাকাজী ইউনিয়ন পরিষদ"। বাংলাদেশ জাতীয় তথ্য বাতায়ন। ১৩ জুলাই ২০১৯। সংগ্রহের তারিখ ২ জুলাই ২০১৯।  "বিশ্বনাথ উপজেলা"। বাংলাপিডিয়া। ২৪ ফেব্রুয়ারি ২০১৫। সংগ্রহের তারিখ ১৩ জুলাই ২০১৯।  লামাকাজী ইউনিয়ন পরিষদ - বাংলাদেশ জাতীয় তথ্য বাতায়ন
আলমগীর ফরিদ

আলমগীর মোহাম্মদ মাহফুজুল্লাহ ফরিদ বাংলাদেশ জাতীয়তাবাদী দলের রাজনীতিবিদ এবং কক্সবাজার -২ এর (মহেশখালী, কুতুবদিয়া) প্রাক্তন সংসদ সদস্য ছিলেন। এ আসন থেকে বিএনপির হয়ে দুইবারের এমপি ও কেন্দ্রীয় নির্বাহী কমিটির সদস্য ছিলেন। আলমগীর ফরিদ ১৯৯৬ সালে কক্সবাজার-২ থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ২০০১ সালে তিনি কক্সবাজার -২ থেকে পুনরায় নির্বাচিত হন। তিনি সংসদে পাবলিক আন্ডারটেকিং কমিটিতে কাজ করেছেন। সোনাদিয়ার আইল্যান্ডের রাজধানী ম্যানগ্রোভ জঙ্গলে হাজার হাজার গাছ কাটাতে তার মেয়াদের সময় তিনি শ্রমিকদের নিয়োগ দেন। আলমগীর ফরিদের ছোট ভাই শহীদুল্লাহ ৬ নং বড়মহেশখালী ইউনিয়ন পরিষদের চেয়ারম্যান। ২ সেপ্টেম্বর ২০০৬ তারিখে চট্টগ্রাম উপকূলীয় বন বিভাগে শহীদুল্লাহর নাম বনভূমি দখলকারী ব্যক্তিদের তালিকায় প্রকাশিত হয়। ২০০৩ সালের ১৩ মে, দুর্নীতির অভিযোগে র‌্যাপিড অ্যাকশন ব্যাটালিয়ন তাকে গ্রেফতার করে। ৫ টি জালিয়াতির মামলায় অভিযুক্ত হিসেবে ১৫ এপ্রিল ২০০৭ তারিখে মহেশখালী থানা পুলিশ তাকে গ্রেপ্তার করে। ২৯ এপ্রিল ২০০৮ এ দুর্নীতি দমন কমিশন আলমগীর ও তার স্ত্রীর বিরুদ্ধে দুর্নীতির অভিযোগ দায়ের করে। "Parliament Election Result of 1991,1996,2001"। Vote Monitor Networks। ২৯ ডিসেম্বর ২০০৮। Archived from the original on ২৯ ডিসেম্বর ২০০৮। সংগ্রহের তারিখ ১৫ মার্চ ২০১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "JS body to review power sector errs"। The Daily Star। ২৭ জুলাই ২০০৩। ১৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  Christensen, Joseph; Tull, Malcolm (২০১৪)। Historical Perspectives of Fisheries Exploitation in the Indo-Pacific (ইংরেজি ভাষায়)। Springer Science & Business Media। পৃষ্ঠা 124। আইএসবিএন 9789401787277।  "28 on Cox's Bazar land grabbers' list"। The Daily Star। ১৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  "Two ex-lawmakers, Bangla cop jailed on graft charges"। Outlook India। সংগ্রহের তারিখ ১৫ মার্চ ২০১৮।  "Ex-BNP MP Farid arrested, Abu Zafar sent to jail"। The Daily Star। ১৪ মে ২০০৭। ১৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  "ACC set to sue Saifur's younger son for illegal wealth"। The Daily Star (ইংরেজি ভাষায়)। ২৯ এপ্রিল ২০০৮। সংগ্রহের তারিখ ১৫ মার্চ ২০১৮।